Batalha de Mokra

La batalha de Mokra se debanèt lo 1 de setembre de 1939 dins lo corrent de la Segonda Guèrra Mondiala. Foguèt entraïnada per una ofensiva alemanda menada per tres divisions (1 Panzer, 4 Panzer e 31 d'infantariá) còntra lei posicions polonesas de la region de Mokra defendudas per una division d'infantariá (7 DI), una bregada de cavalariá (Volínia) e un tren blindat (Śmiały). Leis Alemands se turtèron a una resisténcia acarnada dei Polonés e a una tiera de còntra-ofensivas que li causèron de pèrdas importantas. Pasmens, a la fin de la jornada, lo flanc dei Polonés èra menaçat per la 1 division Panzer e lei tropas polonesas se retirèron 12 km a l'èst sus una segonda linha defensiva.

Lo còst de la batalha foguèt relativament important per la Wehmarcht que perdiguèt 900 soudats (tuats, bleçats, dispareguts e presoniers), 50 carris e un centenau de veïculs pus leugiers. En fàcia, lei pèrdas polonesas èran de 500 òmes e de 300 chivaus.

 Liames intèrnes 

 Bibliografia 

 Nòtas e referéncias